L 45/886
SK
Úradný vestník Európskej únie
24.2.2022
KOMISIA HLAVA 12 — BEZPEČNOSŤ
KAPITOLA 12 20 — PILOTNÉ PROJEKTY, PRÍPRAVNÉ AKCIE, VÝHRADNÉ PRÁVA A INÉ AKCIE (pokračovanie)
12 20 04
(pokračovanie)
12 20 04 02
(pokračovanie) Poznámky Tieto rozpočtové prostriedky sú určené na: — výdavky, ktoré vzniknú Komisii pri zbere a spracovaní informácií všetkých druhov potrebných na analýzu, definovanie, propagáciu, monitorovanie, hodnotenie a vykonávanie spoločnej politiky v oblasti jadrovej bezpečnosti a fyzickej ochrany jadrových materiálov a jadrových zariadení a pravidiel a opatrení v oblasti ochrany pred žiarením, — výdavky na opatrenia a akcie týkajúce sa monitorovania a ochrany proti vplyvom ionizačného žiarenia a zamerané na zaistenie ochrany zdravia obyvateľstva a životného prostredia proti nebezpečenstvám v dôsledku ionizujúceho žiarenia a rádioaktívnych látok; tieto akcie sa týkajú špecifických úloh stanovených na základe Zmluvy o Euratome, — výdavky súvisiace s overovaním fungovania a efektívnosti systémov na monitorovanie úrovne rádioaktivity v ovzduší, vo vode a v pôde a na zabezpečenie súladu so základnými normami v členských štátoch (článok 35 Zmluvy o Euratome); tieto náklady zahŕňajú diéty a cestovné (služobné cesty) náklady inšpektorov, náklady na školenia inšpektorov, prípravné stretnutia a na nákup vybavenia potrebného pre inšpekcie, — výdavky spojené s plnením úloh Komisie uvedených v bode 31 záverov Európskej rady z 24. a 25. marca 2011.
Tieto rozpočtové prostriedky môžu pokrývať aj výdavky na informovanie a publikácie priamo spojené s dosahovaním cieľov, na ktoré sa vzťahuje táto položka.
Právny základ Úloha vyplývajúca z osobitných právomocí udelených Komisii na základe Zmluvy o založení Európskeho spoločenstva pre atómovú energiu v rámci hlavy II kapitoly 3 a článku 174.
Zmluva o založení Európskeho spoločenstva pre atómovú energiu, a najmä jej článok 31 (zhromažďovanie informácií a vypracúvanie nových právnych predpisov dopĺňajúcich základné bezpečnostné normy), jej článok 33 [vykonávanie smerníc okrem iného najmä v oblasti medicíny (oblasť C)], a jej článok 35 ods.
2 (overovanie a monitorovanie rádioaktivity životného prostredia).
Rozhodnutie Rady 87/600/Euratom zo 14. decembra 1987 o opatreniach Spoločenstva pre rýchlu výmenu informácií v prípade rádiologickej havarijnej situácie (Ú. v. ES L 371, 30.12.1987, s. 76).
Smernica Rady 2009/71/Euratom z 25. júna 2009, ktorou sa zriaďuje rámec Spoločenstva pre jadrovú bezpečnosť jadrových zariadení (Ú. v.
EÚ L 172, 2.7.2009, s. 18).
Smernica Rady 2011/70/Euratom z 19. júla 2011, ktorou sa zriaďuje rámec Spoločenstva pre zodpovedné a bezpečné nakladanie s vyhoreným palivom a rádioaktívnym odpadom (Ú. v.
EÚ L 199, 2.8.2011, s. 48).
Smernica Rady 2013/51/Euratom z 22. októbra 2013, ktorou sa stanovujú požiadavky na ochranu zdravia obyvateľstva vzhľadom na rádioaktívne látky obsiahnuté vo vode určenej na ľudskú spotrebu (Ú. v.
EÚ L 296, 7.11.2013, s. 12).